鄉試

鄉試係早以江西最高級別嗰科舉考試，佢係到南昌貢院裡頭舉行嗰，考生來自各地縣學。

唐宋嗰時間，鄉試又叫「鄉貢」、「解試」。明清嗰時間哈有「大比」嗰話法。鄉試嗰主要內容係《四書》、《五經》、策問、八股文等形式，由正、副兩隻主考官監考。

根據1384年頒布嗰《科舉程式》法令，鄉試每三年舉行一回，考期位到子、午、卯、酉年嗰秋八月，故係叫「秋闈」，係正科。有時間也會逢到「恩科」嗰加試。

內容
鄉試攏共考三場，每場考三日。考生以「八股文」（破題、承題、起講、領講、提比、中比、束比、大結）嗰固定結構答題。
第一場：八月九號舉行，考四書義（《論語》、《孟子》、《大學》、《中庸》）三道題，同嘚五經義（《周易》、《尚書》、《詩經》、《周禮》、《春秋》）四道題。
第二場：八月十二號舉行，考論一道、判五條、詔誥表內科一道，代古人立言。
第三場：八月十五號舉行，考經史時務第五道。

過程
江西布政使司係主持鄉試嗰最高長官，試卷也係歸佢負責印嗰。鄉試嗰正、副主考官一般都係進士出身，另外也會有四隻考官陪同監考。

考試期間，考生要清時蠻早就入闈，編號入室。要係斷夜都冇答完卷，考官會發三根蠟燭。箇時間需要嗰寫嗰筆紙、喫嗰食物都由考官派送。

考試一開始，考生要到卷首寫正佢自簡同嘚佢三代人嗰姓名、籍貫、年甲，跟佢揀嗰本經。考生搦墨筆答卷，末後由謄錄官搦硃筆抄錄，只寫考生編號，交考官批閱。每卷嗰收卷、彌封、謄錄、對讀、受卷等程序都有專人到邊上眏到。

評卷
一張考卷先頭係由同考官批閱起，寫正評語后搦到主考官，佢接嘚批閱𠵹一張考卷就會有6隻考官嗰批印。通過三場考試嗰人就係「舉人」，頭名就係「解元」。

示例
江西鄉試（1627年）嗰相關檔案：
官員
主考官：倪元璐（翰林院編修）
監臨官：巡按江西監察御史
提調官：江西左布政使同嘚右參議
監考官：江西按察司副使
同考官：十三府嗰推官同嘚縣令
別嗰官員：印卷官、收掌官、試卷官、彌封官、受卷官

考題
第一場（《五經》裡頭任選一經，答全四題，要寫300字以上嗰八股文） 
四書義
臨之以庄則敬，孝慈則忠，舉善而教不能則勸
從容中道聖人也
皜皜乎不可尚已
五經義
《易》
在師中吉承天寵也
益動而巽，日進無疆
知以藏往
為君為父為玉為金
《書》
以昭受上帝，天其申命用休
監於先王成憲
用敷錫厥庶民
率惟謀從容德
《詩》
八月在宇
君子攸躋
惠于朋友，庶民小子，子孫繩繩
有虔秉鉞
《春秋》
秋九月齊侯宋公江人黃人盟於貫（僖公二年）
秋齊侯使宋公江人黃人會於陽谷（僖公三年）
春王正月公會齊（僖公四年）
冬楚子使椒來聘（文公九年）
《禮記》
庶民安，故財用足
動已，而天地應焉
明足以見之仁，足以與之
清明在躬
第二場（作文）
聖人博聞多見，蓄德以待物
詔誥表（內科一道）：「擬漢問郡國所舉賢良文學，民所苦教化之要」（始元元年）
擬唐以馬周為監察御史誥（貞觀六年）
擬上命儒臣纂修《五經四書性理大全》，書成，學士胡廣等恭呈御覽進表（永樂十三年）
第三場（經史時務策論）

參考資料
《明代登科錄編》，台北，學生書局影印本，1977年

Category:江西嗰科舉